****

**ผลการเลือกตั้งคณะกรรมาธิการยกร่างรัฐธรรมนูญในสัดส่วนของ สปช. จำนวน ๒๐ คน**

วันที่ ๒๙ ตุลาคม ๒๕๕๗ เวลา ๑๓.๐๐ น. ณ ห้องประชุมรัฐสภา ชั้น ๒ อาคารรัฐสภา ๑ มีการประชุมสภาปฏิรูปแห่งชาติเพื่อพิจารณาให้ความเห็นชอบรายชื่อผู้ที่มีความเหมาะสมเป็นกรรมาธิการยกร่างรัฐธรรมนูญ จำนวน ๒๐ คน โดยนายเทียนฉาย กีระนันทน์ ว่าที่ประธานสภาปฏิรูปแห่งชาติ ทำหน้าที่ประธานการประชุม จากนั้นประธานการประชุมได้แจ้งให้ที่ประชุมทราบว่ามีผู้สมัครเป็นกรรมาธิการยกร่างรัฐธรรมนูญ ทั้งสิ้น ๓๑ คน จากทั้งหมด ๓๒ คนที่ผ่านการตรวจสอบคุณสมบัติเรียบร้อยแล้ว เนื่องจากนายเจิมศักดิ์ ปิ่นทอง สมาชิกสภาปฏิรูปแห่งชาติ ได้ส่งหนังสือขอถอนตัวจากการสมัคร ซึ่งที่ประชุมได้เปิดโอกาสให้ผู้สมัครได้แนะนำตัวต่อที่ประชุมคนละ ๒ นาที เมื่อผู้สมัครได้แนะนำตนเองแล้ว สมาชิกสภาปฏิรูปแห่งชาติได้ทยอยลงคะแนนลงคะแนนเลือกตั้งตามลำดับจนครบ ผลการนับคะแนนผู้ที่ได้รับเลือกให้ดำรงตำแหน่งกรรมาธิการยกร่างรัฐธรรมนูญในสัดส่วนของสภาปฏิรูปแห่งชาติ จำนวน ๒๐ คนมีดังนี้

๑. นายมานิจ สุขสมจิตร ด้านสื่อสารมวลชน

๒. นายประชา เตรัตน์ ภาคกลางและภาคตะวันออก

๓. นางถวิลวดี บุรีกุล ด้านการบริหาราชการแผ่นดิน

๔. นางสาวสมสุข บุญญะบัญชา ด้านสังคม

๕. นายเชิดชัย วงศ์เสรี ภาคใต้

๖. พลโท นคร สุขประเสริฐ ภาคตะวันออกเฉียงเหนือ

๗. พลเอก เลิศรัตน์ รัตนวานิช ด้านพลังงาน

๘. นายจุมพล สุขมั่น ภาคเหนือ

๙. นายวุฒิสาร ตันไชย ด้านการปกครองท้องถิ่น

๑๐. นายคำนูณ สิทธิสมาน ด้านกฎหมายและกระบวนการยุติธรรม

๑๑. นายอเนก เหล่าธรรมทัศน์ ด้านการเมือง

๑๒. นางทิชา ณ นคร ด้านการศึกษา

๑๓. นางนรีวรรณ จินตกานนท์ ด้านเศรษฐกิจ

๑๔. นายจรัส สุวรรณมาลา ด้านการปกครองท้องถิ่น

๑๕. นายไพบูลย์ นิติตะวัน ด้านการเมือง

๑๖. นางสาวสุภัทรา นาคะผิว ด้านสาธารณสุขและสิ่งแวดล้อม

๑๗. นายบัณฑูร เศรษฐศิโรตม์ ด้านสาธารณสุขและสิ่งแวดล้อม

๑๘. นายชูชัย ศุภวงศ์ ด้านการเมือง

๑๙. พลโท นาวิน ดำริกาญจน์ ด้านอื่น ๆ

๒๐. นายมีชัย วีระไวทยะ ด้านการศึกษา

------------------------------------------------